รู้สึกไม่อยากทำอะไรเลยค่ะ ไม่ถึงกับนอนซมนะคะ แต่พอลุกขึ้นจะทำอะไรซักอย่าง เหมือนสมองมันเบลอๆค่ะ นึกไม่ออกว่าจะทำอะไรดี ความจำก็เหมือนจะแย่ลง เป็นแบบนี้มาซักพักแล้วค่ะแม้แต่งานอดิเรกที่ชอบคืออ่านหนังสือ พออ่านไปแล้วก็อ่านไม่จบค่ะ ทั้งที่ปกติจะอ่านครั้งนึงคืออ่านนานมากๆ บางครั้งทานข้าวยังไม่อยากทานเลยค่ะปล. หนูเคยพบแพทย์ที่ห้องพยาบาลที่มหาลัยว่าเสี่ยงต่อโรคภาวะซึมเศร้า ได้รับการดูแล(เข้าพบแพทย์ที่ห้องพยาบาลสัปดาห์ละครั้ง)ประมาณ 3-4 เดือน หลังจากนั้นก็ไม่ได้พบแพทย์คนไหนมา 2 ปีแล้วค่ะ อยากทราบว่ามันเกี่ยวกันรึเปล่าคะ
สวัสดีค่ะ การวินิจฉัยที่เป็นไปได้-โรคซึมเศร้า-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-ปัญหาในการปรับตัวเข้ากับสิ่งแวดล้อมอาการหลักสำคัญของโรคซึมเศร้าคือการที่เคยทำสิ่งที่ชอบทำแต่พอมาทำตอนนี้แล้วกลับไม่สนุก ไม่ชอบเหมือนเดิม ร่วมกับ มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ที่เป็นนานติดต่อกันเกิน 2 สัปดาห์ อาจมีความคิดอยากฆ่าตัวตาย หรือเสียการเรียน การทำงานร่วมด้วยแนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะ เพราะโรคซึมเศร้าในระยะยาวปล่อยไว้ก็มีอันตรายเช่นกันการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น